Yoon Bo-mi

Yoon Bo-mi (Hangul: 윤보미; Hanja: 尹普美; lahir 13 Ogos 1993), lebih dikenali sebagai Bomi ialah seorang penyanyi dan pelakon Korea Selatan. Beliau merupakan ahli kumpulan wanita Korea Selatan, Apink.

Kehidupan awal
Yoon Bo-mi dilahirkan di Suwon, Gyeonggi, Korea Selatan pada 13 Ogos 1993. Beliau mempunyai seorang kakak, Yoon Sun-mi dan seorang adik lelaki, Yoon Jong-jin. Beliau menghadiri Sekolah Tinggi Perempuan Youngshin dan kemudiannya Sekolah Tinggi Seni Korea dimana beliau menamatkan pembelajaran pada bulan Februari 2012.

Karier
Bo-mi dan Kim Nam-joo diperkenalkan sebagai ahli kumpulan, Apink melalui rancangan realiti, Apink News. 

Pada tahun 2012, Bomi membuat penampilan kameo sebagai Moon Jung-mi sewaktu muda dalam episod 9 drama tvN, Reply 1997 yang dibintangi rakan sekumpulan, Jung Eun-ji. Beliau juga menjadi pengacara dalam rancangan varieti, Weekly Idol dari 17 Julai 2013 sehingga 8 Julai 2015. Pada lewat tahun 2013, beliau muncul dalam video muzik K-Hunter untuk lagu "Marry Me" dan tampil dalam lagu M.I.B, "Let's Talk About You". 

Beliau telah dipilih untuk rancangan varieti, The Human Condition pada tahun 2014 dan muncul dalam istimewa wanita Real Men pada awal tahun 2015. Pada tahun 2015, beliau ditampilkan dalam lagu David Oh, "I Know, I Know", dikeluarkan pada 11 Mei, dan pada 16 Jun, mengeluarkan lagu duet bersama Im Seulong bertajuk "Lovely" untuk rancangan varieti, Some Guys, Some Girls. Beliau kemudiannya ditampilkan dalam lagu Yoon Hyun-sang, "Let's Eat Together" yang dikeluarkan pada 24 September. Beliau juga membintangi video muzik lagu ini. 

Pada bulan September 2015, beliau telah dipilih untuk drama web KBS, Love Detective Sherlock K sebagai Yuna. Yoon dan Kim muncul dalam Sugar Man sebagai Apink BnN pada 20 Oktober. Dalam episod terakhir Weekly Idol pada tahun 2015, Yoon menjadi pengacara tetamu keempat.
Pada bulan Januari, Yoon dan Kim berada dalam perbincangan untuk menjadi pengacara baru Tasty Road 2.

Filmografi

Drama televisyen

Rancangan varieti

Rujukan

Pautan luar
 

Kelahiran 1993
Orang hidup
Penyanyi wanita Korea Selatan
Pelakon wanita Korea Selatan